b'\n_START_ARTICLE_\nOdzadnji slovar\n_START_PARAGRAPH_\nOdz\xc3\xa1dnji slov\xc3\xa1r (tudi ob\xc5\x95njeni, retrogr\xc3\xa1dni slov\xc3\xa1r, slovar a t\xc3\xaargo) je slovar, ki ima besede abecedno razvr\xc5\xa1\xc4\x8dene od desne strani besede proti levi,  tako da so najprej navedene besede, ki se kon\xc4\x8dujejo s \xc4\x8drko a, nato tiste, ki se kon\xc4\x8dujejo s \xc4\x8drko b, itd. Na enem mestu zbrane besede, ki se kon\xc4\x8dajo na dolo\xc4\x8deno \xc4\x8drko oz. na ve\xc4\x8d enakih \xc4\x8drk (na primer na ost). Sloven\xc5\xa1\xc4\x8dina je svoj sodobni odzadnji slovar (Odzadnji slovar po Slovarju slovenskega knji\xc5\xbenega jezika) dobila leta 1996. _NEWLINE_Odzadnji slovar ni tako zanimiv za zelo \xc5\xa1irok krog bralcev, je pa pomembno orodje za jezikoslovce ter za vzgojno-izobra\xc5\xbeevalno in u\xc4\x8dno rabo. V jezikoslovju so odzadnji slovarji bistveni za re\xc5\xa1evanje besedotvornih, oblikoslovnih, oblikoglasnih in akcentskih vpra\xc5\xa1anj, pomembni so pa tudi za matemati\xc4\x8dno, statisti\xc4\x8dno ter ra\xc4\x8dunalni\xc5\xa1ko jezikoslovje. Uporaben je tudi za prevajalce poezije, saj pomaga pri iskanju rim.'